**cu privire la accederea Agenției Geodezie, Cartografie și Cadastru la
Grupul European al Asociațiilor de Evaluatori (TEGOVA) și la Alianța SPACE4GEO**

În temeiul art.5 lit. e), art.6 lit. b) din Legea nr.136/2017 cu privire la Guvern (Monitorul Oficial al Republicii Moldova, 2017, nr.252, art.412), cu modificările ulterioare, precum și în scopul stabilirii relațiilor de colaborare, al promovării imaginii Republicii Moldova pe plan internațional și al preluării celor mai bune practici internaționale în domeniul evaluării bunurilor, geoinformaticii și infrastructurii de date spațiale, Guvernul HOTĂRĂȘTE:

1. Se aprobă accederea Agenției Geodezie, Cartografie și Cadastru la Grupul European al Asociațiilor de Evaluatori (TEGOVA) și la Alianța SPACE4GEO.
2. Plata anuală a cotizațiilor de membru al Grupului European al Asociațiilor de Evaluatori (TEGOVA) și al Alianței SPACE4GEO se va efectua din contul și în limitele alocațiilor bugetare aprobate Agenției Geodezie, Cartografie și Cadastru.
3. Anexa nr. 2 Hotărârea Guvernului nr. 454/2008 cu privire la optimizarea participării organelor centrale de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale (Monitorul Oficial al Republicii Moldova, 2008, nr. 66-68, art. 434), cu modificările ulterioare, litera b) se completează cu pozițiile 94 și 95 cu următorul cuprins:

|  |  |  |
| --- | --- | --- |
| 94. | Grupul European al Asociațiilor de Evaluatori (TEGOVA) | Agenția Geodezie, Cartografie și Cadastru |
| 95. | Alianța SPACE4GEO | Agenția Geodezie, Cartografie și Cadastru |

1. Controlul asupra executării prezentei hotărâri se pune în sarcina Agenției Geodezie, Cartografie și Cadastru.
2. Prezenta hotărâre intră în vigoare peste o lună de la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

Viceprim-ministru,

ministrul afacerilor externe Mihai Popșoi

Viceprim-ministru,

ministrul dezvoltării

economice și digitalizării Doina Nistor